Alagna Valsesia
Us der alemannische Wikipedia, der freie Dialäkt-Enzyklopedy
![]() |
Dialäkt: Laindertitzschu |
Technische Yschränkung: Dr koräkt Titel wär: »Im Land« |
Im Land (piemontäisisch: Alagna; wailschu Alagna Valsesia) ist as Bergsdourf mid 458 Wounre in dar Provinz Vercelli im Piemont.
Dar G'mai g'heirind di Deirfer: Zar Sogu, Im Undre Grobe, Z'Jakmuls Hus, Z'Pudelenn, Fum Diss, In d'Stitz, Zar Chilchu, Zam Steg, Im Oubre Rong, Im Rong, Z'Kantmud, Z'Purratz Hus, In d' Bundu, Fum d'Boudma, Fum d' Rufinu, Im Garrai, Im Adelstodal, In d' Merlette, Z'Utters Hus, Z'San Miklos und Im Wold.
Nachpurg'maine sind Grussnai (Wailschu und Frankprovenzalisch: Gressoney), Z'Makanà (Wailschu: Macugnaga), In Rimu (wailschu: Rima San Giuseppe), Fun d'Rifu (piemontäisisch: S'la Riva; wailschu: Riva Valdobbia) und Zermatt.
[ändere] Landwissendschaft
Im Land ist ds letsch Dourf im Tseschrutol (Piemontäisisch und Wailschu: Valsesia) gor under da' Gourner (Monte Rosa) fun ainer Heiji va' 1205 m. Ds Ourd häd a Boude va' 72 km² und a Wounrudicki va' 6 Wounre/km².
[ändere] Zeljung und Zunga
Wia auch In Rimu, Kirkhofer (piemontäisisch: Carcòfo; wailschu: Carcoforo) und Remmalju haind sich d'Walser im 13. und 14. hunderkjor Im Land g'ainsidlut. Van disem Volch geind di heichstalemannisch Landzunga, etlichi Bruucha und d'aigendi Holzbuwwa ihru ursprung.
Walsertitschu ist ober im 20. hunderkjor Im Land im grousste Tail usg'stourbe. D'urolt Sproch ist vïr als in disi Werche nouch g'schriftzaichud:
- Giovanni Giordani: La colonia tedesca di Alagna-Valsesia e il suo dialetto. 2. Aufl. Varallo Sesia 1927 (speiter widerg'trïcht).
- Emil Balmer: Die Walser im Piemont. Vom Leben und von der Sprache der deutschen Ansiedler hinterm Monte Rosa. Bern 1949.
Mu ist nu darhinder, as niwws Weirterbuch z'schribe.